Den norske håndboldprofil Kristian Kjelling, der tidligere var en af profilerne i Aalborg Håndbold, forlader Bjerringbro-Silkeborg og dansk håndbold efter sæsonen. Det skriver det norske nyhedsbureau NTB med Kjellings hustru, Madeleine Kjelling, som kilde. Hun skriver det på sin blog. - I dag (mandag, red.) bliver det offentliggjort, at Kristian ikke fortsætter i Bjerringbro-Silkeborg, men slutter når kontrakten udløber til sommer. Så flytter vi hjem til Norge. - Kristian slutter ikke med at spille håndbold, men skal spille videre i Norge. Hvor er foreløbig usikkert, skriver Madeleine Kjelling. Inden Kristian Kjelling kom til BSV spillede han i Aalborg. I alt har nordmanden spillet fire sæsoner i Danmark. Hans hustru skriver videre, at Kristian Kjelling glæder sig til at slutte karrieren af i hjemlandet. - Det bliver en speciel tid, vi har foran os nu. Vi har flere forskellige spændende projekter, som vi glæder os til at tage fat på i Norge, skriver hun.

Opsummering:
Det er den tidligere Aalborg håndbold spiller Kristian Kjelling, der stopper sin karriere. I hvert fald inden for dansk håndbold.